ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *5/8/2*022**

**ΜΕΧΡΙ ΤΙΣ 5.30 ΤΟ ΑΠΟΓΕΥΜΑ ΘΑ ΕΙΝΑΙ ΑΝΟΙΚΤΑ ΌΛΑ ΤΑ ΝΗΠΙΑΓΩΓΕΙΑ ΚΑΙ ΔΗΜΟΤΙΚΑ ΣΧΟΛΕΙΑ ΤΟΥ ΔΗΜΟΥ ΜΑΣ**

Ενημερώνουμε τους γονείς ότι το Υπουργείο Παιδείας και Θρησκευμάτων ανακοίνωσε τις σχολικές μονάδες Πρωτοβάθμιας Εκπαίδευσης (Δημόσια Νηπιαγωγεία και Δημοτικά) οι οποίες θα εφαρμόσουν πιλοτικά κατά το σχολικό έτος 2022-23 το νέο, αναβαθμισμένο πρόγραμμα ολοήμερου σχολείου που θα λειτουργεί μέχρι τις 5.30 το απόγευμα (αντί 4.00 το απόγευμα που ίσχυε μέχρι σήμερα).

**Όλα τα Νηπιαγωγεία και Δημοτικά Σχολεία της πόλης μας συμπεριλαμβάνονται στην Υπουργική Απόφαση και θα εφαρμόσουν την πιλοτική λειτουργία του Ολοήμερου σχολείου.**

Δραστηριότητες όπως εκπαιδευτική ρομποτική, πειράματα, ρητορική τέχνη, ασφαλής και δημιουργική πλοήγηση στο Διαδίκτυο, αθλητισμός, παραδοσιακοί ή μοντέρνοι χοροί, εικαστικές τέχνες, χειροτεχνίες και κατασκευές, εκμάθηση μουσικών οργάνων,  
επιπλέον χρόνος για μάθηση, μελέτη και παιχνίδι στο σχολείο προβλέπονται στο νέο αναβαθμισμένο πρόγραμμα του ολοήμερου σχολείου.

Ο στόχος του διευρυμένου δωρεάν παιδαγωγικού προγράμματος είναι διττός, αφενός η παροχή ποιοτικής και αναβαθμισμένης εκπαίδευσης με έμφαση στις τέχνες και στις δημιουργικές προσεγγίσεις και αφετέρου η υποστήριξη της οικογένειας, αφού διευκολύνονται οι εργαζόμενοι γονείς και τα παιδιά απολαμβάνουν ελεύθερο και δημιουργικό χρόνο στο σπίτι τους.

Η ένταξη των παιδιών στο ολοήμερο σχολείο θα είναι ελεύθερη, χωρίς κριτήρια σε συνεννόηση με τις σχολικές μονάδες.